*A határozati javaslatok elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*249. számú előterjesztés*

Bátaszék Város Önkormányzata Képviselő-testületének 2016. november 30-án,

15,00 órakor megtartandó ülésére

*Keresztély Gyula Városi Könyvtár felújítási munkáira nyertes ajánlattevő kiválasztása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető      **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 11. 29. |

***Tisztelt Képviselő-testület!***

Keresztély Gyula Városi Könyvtár felújítási munkáira ajánlattételi felhívás került megküldésre. A felújítási munkák során belső átalakításra (17,2 m2 laminált padló készítés, kültéri nyílászárók elhelyezése, festési munkák) és külső térburkolat (90 m2) építésre kerül sor.

Az ajánlattevőnek a rendelkezésre álló iratok, a helyszín ismerete alapján, mindenre kiterjedő részletre figyelemmel, a teljes körű megvalósításra egyösszegű átalánydíjas vállalkozói díjra kell ajánlatot adniuk.

A felújítási munkákra ajánlati felhívás az alábbi ajánlattevőknek került megküldésre:

BÁT-KOM 2004 Kft. 7140 Bátaszék, Baross u. 1/A

KÉSZ Közúti Építő és Szolgáltató Kft. 7140 Bátaszék, Bonyhádi u. 28.

ALISCA BAU Zrt. 7140, Bátaszék, Bonyhádi u. 30

Az ajánlattételi határidőig mindhárom ajánlattevő megküldte ajánlatát.

Az ajánlati árak az alábbiak szerint alakultak:

BÁT-KOM 2004 Kft. bruttó 1.933.395,-Ft

KÉSZ Közúti Építő és Szolgáltató Kft. bruttó 1.964.413,-Ft

ALISCA BAU Zrt. bruttó 2.080.800,-Ft

Javasoljuk, hogy a legkedvezőbb ajánlati árat tevő BÁT-KOM 2004 Kft.-vel kerüljön megkötésre a vállalkozási szerződés.

A vállalkozási díj fedezete rendelkezésre áll Bátaszék Város Önkormányzatának költségvetésében Felújítási kiadások előirányzataként bruttó 2.000.000,-Ft összegben.

***H a t á r o z a t i j a v a s l a t :***

**Kersztély Gyula Városi Könyvtár felújítási munkáira nyertes ajánlattevő kiválasztásárak ellátására**

Bátaszék Város Önkormányzatának Képviselő-testülete;

1. a felújítási munkát a BÁT-KOM 2004 Kft.-vel kívánja elvégeztetni,
2. megbízza a város polgármesterét, a vállalkozási szerződés aláírására.

*Határidő*: 2016. december 15.

*Felelős:* Dr. Bozsolik Róbert polgármester

*Határozatról értesül:* BÁT-KOM 2004 Kft.

Bátaszéki KÖH városüzemeltetési iroda

Bátaszéki KÖH pénzügyi iroda

irattár